Tweejarige ry bakkie deur huis se muurŉ Tweejarige in Georgia, Amerika, het met ŉ voertuig deur ŉ huis se muur gejaag. Kathleen en George Williams, die eienaars van die huis, het Woensdag glo by die huis aangekom met dié rooi bakkie deur hul huis se muur. Williams se buurman oorkant die straat het glo aan die polisie erken hy was besig om goedere van sy bakkie af te laai terwyl sy kleuter in die kajuit gesit het. “Die kleuter het op ŉ manier die voertuig uit rat gehaal of die handrem ontkoppel en die voertuig het vorentoe begin rol,” het Jake Smith, woordvoerder van die polisie, aan WXIA gesê. Niemand is in die voorval beseer nie. Gaslyne en waterpype is egter beskadig, twee vensters is gebreek en daar is ŉ groot gat in die muur. Williams het egter gesê hy is nie kwaad nie, “dit was maar net ŉ ongeluk”. Die egpaar woon al 38 jaar lank sonder enige voorvalle in die huis.